

RĪGAS JAUNO TEHNIĶU CENTRS

Bauskas iela 88, Rīga, LV-1004, tālrunis 67474218, fakss 67012935, e-pasts rjtc@riga.lv

**NOLIKUMS**

**Rīga**

2023. gada 11. janvārī Nr. BJCJTC-23-6-nos

**Rīgas Jauno tehniķu centra atklātās sacensības trases automodelismā**

# **I. Vispārīgie jautājumi**

1. Šis nolikums nosaka kārtību, kādā norisinās RJTC atklātās sacensības trases automodelismā (turpmāk – Sacensības).
2. Sacensības tiek rīkotas ar mērķi popularizēt tehnisko jaunradi bērnu un jauniešu vidū, pilnveidot viņu vispārējās un speciālās tehniskās zināšanas, kā arī profesionāli novērtēt viņu prasmes un iemaņas trases automodelismā.
3. Sacensību uzdevums ir novērtēt bērnu un jauniešu iemaņas trases automodeļu izgatavošanā, viņu sagatavotību un sniegumu trasē, noskaidrojot labākos automodelistus.
4. Sacensības organizē Rīgas Jauno tehniķu centrs (turpmāk – RJTC) sadarbībā ar Rīgas domes Izglītības, kultūras un sporta departamenta Sporta un jaunatnes pārvaldi.

# **II. Sacensību norises vieta un laiks**

1. Sacensības notiek 2023. gada 18. aprīlī.
2. Sacensības notiek RJTC, Bauskas ielā 88, Rīgā un to sākums ir plkst.14.00.
3. Sacensību nolikums un informācija par Sacensībām tiek publicēta tīmekļvietnēs [www.intereses.lv](http://www.intereses.lv), [www.rjtc.lv](http://www.rjtc.lv), [www.izglitiba.riga.lv](http://www.izglitiba.riga.lv), [www.hobijs.lv](http://www.hobijs.lv).

# **III. Sacensību dalībnieki,programma un nosacījumi**

1. Sacensībās var piedalīties bērni un jaunieši vecumā līdz 19 gadiem (turpmāk – Dalībnieki).
2. Sacensības tiek organizētas šādās automodeļu klasēs:
   1. “Iesācējs”;
   2. Open16;
   3. PR24, ES32;
   4. F1/32.
3. Sacensības notiek saskaņā ar ISRA (Starptautiskās Trases automodelisma asociācijas) noteikumiem.
4. Sacensību dalībnieku inventāram jāatbilst ISRA noteikumiem.
5. Sacensību norisē tiek izmantota 8 celiņu automodeļu trase ar atbilstošu rezultāta skaitīšanas aprīkojumu.
6. Papildu informāciju par Sacensību norisi var saņemt pa tālruni 29243849 vai rakstot uz e-pastu: akirsteins6@edu.riga.lv.

# **IV. Dalībnieku pieteikšana Sacensībām**

1. Pieteikums (pielikumā) dalībai Sacensībās jāiesūta elektroniski līdz 2023. gada 17. aprīlim (ieskaitot) uz e-pasta adresi: [akirsteins6@edu.riga.lv](mailto:akirsteins6@edu.riga.lv).
2. Sacensību Dalībniekiem līdzi jābūt personu apliecinošiem dokumentiem (pase, personas apliecība, skolēnu apliecība u.tml.), kas pēc tiesneša pieprasījuma ir jāuzrāda.
3. Sacensību organizators nodrošina ievērot Fizisko personu datu apstrādes likuma prasības. Piedaloties Sacensībās, iesaistītās personas izsaka savu piekrišanu veikt personu datu apstrādi, vienlaikus ļaujot paust savu vēlmi nepubliskot personas datus. Fotogrāfijas un/vai video attēli var tikt publicēti Rīgas domes Izglītības, kultūras un sporta departamenta, Rīgas Interešu izglītības metodiskā centra, kā arī RJTC tīmekļa vietnēs (tajā skaitā uzglabāti publiskās pieejamības arhīvā), drukātajos izdevumos, TV ierakstos un tiešraidē.
4. Izglītības iestāde nodrošina:
   1. Rīgas Jauno tehniķu centra 2022.gada 31.augusta iekšējo noteikumu Nr. BJCJTC-22-13-nts “Rīgas Jauno tehniķu centra pasākumu organizēšanas kārtība un drošības pasākumi” prasības;
   2. Latvijas Republikas Ministru kabineta 2021. gada 28. septembra noteikumos Nr.662 “Epidemioloģiskās drošības pasākumi Covid-19 infekcijas izplatības ierobežošanai” noteiktās prasības.
5. Sacensību izdevumus, kas saistīti ar Sacensību Dalībnieku un to pavadošo personu ceļa, naktsmītņu, ēdināšanas vai citiem izdevumiem, apmaksā Sacensību Dalībnieks vai viņa pārstāvētā organizācija*/*iestāde.

# **V. Sacensību uzvarētāju apbalvošana**

1. Sacensībās ar diplomiem un balvām tiek apbalvoti pirmās, otrās un trešās vietas ieguvēji katrā trases automodeļu klasē, kā arī veiksmīgākie debitanti.

|  |  |
| --- | --- |
| Direktore | R. Šmitiņa |

Kiršteins

29243849

*Pielikums*

*RJTC atklāto sacensību trases automodelismā*

*2023. gada 11. janvāra nolikumam Nr. BJCJTC-23-6-nos*

**PIETEIKUMS**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Iestādes nosaukums*

|  |  |  |
| --- | --- | --- |
| Nr.p.k. | Dalībnieka vārds, uzvārds | Dzimšanas gads |
| 1. |  |  |
| 2. |  |  |
| 3. |  |  |
| 4. |  |  |

Dalībnieka pārstāvja

vārds, uzvārds \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

kontakttālrunis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

e-pasts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Līdz **2023. gada 17. aprīlim** aizpildīts pieteikums jāiesniedz elektroniski nosūtot uz e-pasta adresi: [akirsteins6@edu.riga.lv](mailto:akirsteins6@edu.riga.lv) ar norādi **“RJTC atklāto sacensību trases automodelismā Pieteikums”.**

Kiršteins

29243849